<classify> CHUO Kikuu cha Dar es Salaam UDSM kiko kwenye hatua ya mwisho kukamilisha tafi ti yenye kubaini mifuko ya plastiki yenye kutumia mabaki ya katani ambayo inaoza, jambo litakalosaidia kutunza mazingira.Profesa Abraham Temu kutoka ndaki ya uhandisi na teknolojia chuoni hapo alisema hayo jijini Dar es Salaam jana na kuongeza kuwa utafiti huo ukifanikiwa, Tanzania itakuwa ya kwanza kwa ugunduzi huo.Alisema kupitia utafiti huo, mifuko hiyo itatengenezwa kutokana na mabaki ya katani, yaani wakitumia shina na sehemu ya matawi.Alisema uzalishaji wa kamba za katani ni asilimia mbili tu ndio inayotumika huku asilimia 98 ni mabaki yasiyotumika.Asilimia 98 ya jani la katani hupotea baada ya kutengenezwa kwa kamba hivyo, ni wakati sasa tunajaribu kufikiria hiyo asilimia ianze kutengeneza hiyo mifuko inayooza, amesema Profesa Temu.Alisema utafiti huo unaendelea ikiwa lengo ni kufikia hatua ya kutengeneza ingawaje kwa sasa wanakwama kutokana na sababu za kifedha.Alisema kujua kama watazalisha mifuko ya kutosha nchi nzima, hilo hawajalifanyia tafiti kwa kuwa hawana takwimu ya matumizi ya mifuko hiyo ya plastiki, lakini pia inategemea ukubwa wa mashamba ya katani yaliyopo nchini.Kauli hiyo imekuja baada ya juzi Waziri Mkuu, Kassim Majaliwa kusema kuanzia Juni Mosi, itakuwa ni marufuku kutengeneza, kuuza, kuingiza na kutumia mifuko ya plastiki kwa ajili ya kubebea bidhaa za aina yoyote.Kwa mujibu wa Waziri Mkuu, ifikapo Mei 31, mwaka huu itakuwa ni mwisho wa kutumia mifuko ya plastiki kubebea bidhaa mbali mbali na kuanzia sasa tunatoa fursa ya viwanda kubadili teknolojia yao, wauzaji kuondoa mizigo yao au kumaliza kuuza yote na kadhalika.Waziri Mkuu alisema Ofisi ya Makamu wa Rais Mazingira, itajiandaa kutumia kanuni chini ya Sheria ya Mazingira ili kulifanya katazo hilo kuwa na nguvu ya kisheria na kwamba hatua hiyo inachukuliwa ili kulinda afya ya jamii, wanyama, mazingira na miundombinu dhidi ya athari kubwa zinazotokana na taka za plastiki.  <topic>: kitaifa 